บนลูกอัณฑะข้างซ้ายของผมมีก้อนหรือถุงอะไรก็ไม่ทราบครับ ลักษณะไม่แข็งมาก มีขนาดเล็กไม่ใหญ่มาก ตรงปลายๆของก้อนเหมือนมีเป็นสายเชื่อมด้วยครับ ผมไม่ทราบว่ามันคือ หลอดนํ้าอสุจิโป่งหรืออะไรอย่างอื่นครับ (สิ่งหนึ่งคือผมน่าจะเป็นเส้นเลือดอัณฑะขอด ไม่รู้ว่ามีผลต่อการเกิดก้อนนี้หรือเปล่า)รบกวนคุณช่วยแนะนำทีนะครับ
สวัสดีค่ะ ถุงผิดปกติที่บริเวณลูกอัณฑะนั้น อาจจะมีสาเหตุมาจาก ถุงน้ำในอัณฑะ โดยจะมีลักษณะเป็นก้อนในถุงอัณฑะ คลำได้ลักษณะนุ่ม ไม่ยุบหายไม่ว่าอยู่ในท่าใด มักไม่มีอาการเจ็บปวด หรือเกิดจากเส้นเลือดขอดที่อัณฑะโดยจะเห็นเส้นเลือดที่โป่งพองออกมาบริเวณถุงอัณฑะ หรือมีอัณฑะอักเสบ พบได้ในคนที่เป็นโรคคางทูม แล้วเชื้อแพร่กระจายตามกระแสเลือดไปที่อัณฑะ หรือเป็นไส้เลื่อนมาที่อัณฑะ อาจจะเป็นก้อนที่คลำได้เป็นๆหายๆ ถ้าไอเยอะ ก็จะคลำได้ชัดเจนขึ้น เป็นต้นการให้ได้การวินิจฉัยที่แน่ชัดควรพบแพทย์เพื่อตรวจเพิ่มเติมต่อไป หากมีก้อนที่ผิดปกติดังกล่าวมา แนะนำว่าควรจะไปตรวจว่าเป็นก้อนจากการติดเชื้อ หรือเป็นก้อนใดๆที่ส่งผลต่อการสร้างน้ำอสุจิหรือไม่ หากก้อนปวดมาก ให้รีบไปเบื้องต้นงดการมีเพศสัมพันธ์ไปก่อน ระวังการกระทบกระแทกที่บริเวณดังกล่าว ไม่ไปบีบหรือจับบริเวณที่บ่อยๆ